ଅନ୍ତରା ଚକ୍ରବର୍ତ୍ତୀ, ଜଣେ ଓଡ଼ିଆ କଣ୍ଠଶିଳ୍ପୀ । ସେ ଚଳଚ୍ଚିତ୍ର, ଆଲବମ ଆଦିରେ କଣ୍ଠଦାନ କରନ୍ତି । ଏଯାବତ ସେ ୮୦ଟି କଥାଚିତ୍ର, ୫୦୦ଆଲବମ୍ ଓ ୧୫ଟି ଟେଲି ଧାରାବାହିକରେ କଣ୍ଠଦାନ କରିସାରିଛନ୍ତି । ଓଡ଼ିଆ ବ୍ୟତିତ ସେ ହିନ୍ଦୀ ଓ ବଙ୍ଗଳା ଚଳଚ୍ଚିତ୍ରରେ ମଧ୍ୟ କଣ୍ଠଦାନ କରନ୍ତି । ତାଙ୍କ ପିତା ମୋହିତ ଚକ୍ରବର୍ତ୍ତୀ ଜଣେ ଓଡ଼ିଆ କଥାଚିତ୍ର ଗୀତିକାର । ମଉଡ଼ମଣି କଥାଚିତ୍ରରେ ସେ ଜଣେ ବାଳ କଣ୍ଠଶିଳ୍ପୀ ଭାବରେ ଗୀତ ଗାଇଥିଲେ । ଜଗୁ ଅଟୋବାଲା ଚଳଚ୍ଚିତ୍ରର  "ଭିଜା ଭିଜା କୁହୁଡ଼ି ତଳେ"  ତାଙ୍କୁ ଆଦୃତି ଆଣିଦେଇଥିଲା । ସେ ହିନ୍ଦୁସ୍ଥାନୀ ଶାସ୍ତ୍ରୀୟ ସଙ୍ଗୀତରେ  'ବିଶାରଦ'  ହାସଲ କରିଛନ୍ତି ।